ETXEBARRIETA LEGRAND (EH Bildu, 2019-02-28):
Bakarrizketa bat izango zela esaten nuen eta hori bilakatu da gaurkoa.
Laguntza humanitarioaz, aipatu dugu, horri laguntza humanitarioa ezin zaiola deitu Gurutze Gorriak berak, Cáritasek edo Nazio Batuen Erakundeak esan baitute. Deitu nahi duzuen moduan, baino hori ez da laguntza humanitarioa.
Baina bakoitzak jarraitu du nahi duena esaten, legitimoa den moduan bide batez.
Erretako kamioiez hitz egin dugu. Beno, argazkiak nondik ateratzen diren eta nondik begiratzen dugun, nondik zetorren koktel molotov hori. Hori ere bai ikusi izan da.
Goitik esan didate begiratzeko, aurpegira begiratzeko. Ez daukat inolako arazorik. Kontua da gaur eztabaida hemen barruan ematen ari ginela.
Eta gainera nik salatu dudan kontuetako bat da zuek ez duzuela aukerarik izan hemen hitz egiteko, zeren hemen Giza Eskubideen Batzordean ohituta gaude gauzak beste modu batera eramaten. Jendea gonbidatzen dugu, etortzen da, hitz egiten du eta eztabaidak sustatzen ditugu.
Buruarekin ezetz esaten duzu, baina prozesuak horrelakoak izaten dira hemen. Giza Eskubideen Batzordean dauden beste alderdietako kideek ere bai jakingo dute herrialde ezberdinen inguruan lan egiten dugunean nire taldeak, adibidez, Kolonbiarekiko, Kurdistanekiko, adibidez, jarrera beno, ba hemen lortutako akordioetatik estremoagorago edo beste gauza batzuk lortu nahi izan ditugu. Baina guztion arteko akordioagatik erabaki izan dugu gure marra gorriak markatzea, bai, baina gure topeak bajatzea. Hemen egin ez den zerbait.
Eta ez dizuet zuei esaten, alderdi hauei esaten diet, PNV, PP eta Alderdi Sozialistari esaten diet.
Giza Eskubideen Batzordean elkar entzuten dugulako, elkarrekin hitz egiten dugulako eta ni oso ohituta nago nazioarteko harremanetako eta giza eskubideetako gaiak eramaten ditudanez, adierazpen instituzional bidez lan egitea. Horrek zer suposatzen du? Aho batezko akordioak lortzea. Eta Barrio jaunak jakingo du, askotan zenbat aritu garen testu baten gainean, guztion arteko akordioa lortzeko. Eta hori ez duzue nahi izan hemen.
Ordua, gonbidatuta zaudete Giza Eskubideen Batzordera, Kanpo Harremanetako Batzordera, zuen iritzia entzuteko. Eta aurpegira begiratzen dut inolako arazorik gabe. Ongi etorriak zaretelako. Baina beste guztiak ere bai.
Eta nik gaur hemen jartzen saiatzen ari nintzena zen eta ulertuko duzue edo ulertu nahi ez baldin baduzue, hori izan da behintzat egiten saiatu garena, hemen elkarrizketarako bideak jartzen ditugula eta jarri nahi ditugula erdigunean.
Parlamentu serioek gauza batzuk egiten dituztelako, uste dut dela kontuan hartu beharrekoa. Adibidez, Bundestag-ak inolako erabakirik hartu aurretik, eskatu zuen, aditu batzuen txostena egitea, sobre el reconocimiento de jefes de estado extranjeros.
Ez daukat denborarik aipatzeko bertan agertzen den guztia. Hamar orrialde dira, oso interesgarriak, irakurtzea gomendatzen dizkizuedanak. Eta bertan argi eta garbi dio, injerentziaz hitz egiten du eta nazioarteko harremanetan egindako, hartu dituzuen urratsak ez hartzeko gomendioa jartzen da mahai gainean.
Horrelako zerbait eskatu ahal genuen, adituen iritziak eskatu ahal genituen, elkartu ahal ginen, elkarrekin hitz egitera, elkarrizketa bat egitera, eta gaurkoa ez da hori izan. Gaurkoa, bakarrizketa bat izan da.
Eta amaituko dut, Barrio jauna, esan duzu, guk aurkeztu duguna, que es opuesto a lo que usted proponía. Pues si el diálogo es opuesto a lo que usted propone, me ha quedado muy claro cuál era el objetivo de hoy.
Gracias.